
Karaj legantoj! 

La jaron 2007 ni komencis 
perTV-serieto pri Esperanto kiuekde 
la 5-a de januaro gvidis lernantino 
de elementa lernejo Retkovec Tena 
Kuzmanovic. Ŝi dum sep matenoj 
dum daŭro de kelkaj minutoj rakontis 
al TV-publiko pri Esperanto kaj la 
Esperanta gramatiko. Jen unikaĵo 
kian ni antaŭe ankoraŭ ne spertis 
kaj kiun ni ŝuldas al etreprenemo de 
Judita Rey Hudeĉek. Ni ekinstruis 
en tri kursoj kiujn la apero de Tena 
sur la ekranoj de HTV havigis al ni. 
La TV-kurso estis nur unu speco 
en la tuta ĉeno da informoj pri 
Esperanto kiujn ni disdonis en la 
lastaj semajnoj. Al Esperanto en 
kroataj amaskomunikiloj rilatas nia 
enkonduka artikolo. 

En Rijeka okazas viglaj 
preparlaboroj por festi la centan 
jubileon de la unua Esperanto- 
asocio en Rijeka. Al la granda jubileo 
en novembro en Rijeka bonvenas 
ĉiuj kroataj esperantistoj. Unu fojon 
en la vivo oni havas 100 jarojn. Sed 
la preparlaboroj ne malhelpas ke 
esperantistoj el Rijeka karnavalu 
kaj kontribuu al la laboro de la alia 
najbara cent-jarulo la Esperanto- 
Societo en Triesto. 

Ankaŭ Studenta Esperanto- 
Klubo proksimas al sia duonjarcenta 
jubileo. Ĝia ĉefprogramo planatas 
por la jarfino de 2007. Ankaŭ Kroata 
Esperanto-Ligo ne malproksimas de 
sia centa jubileo, festota en 2008. 

Sed ni ne nur jubileas. 
Pri Esperanto science okupiĝas 
sciencisto Velimir Piŝkorec kaj 
instruistoj pri Esperanto agas en sia 
fako kiel legeblos sur la postaj paĝoj, 
ne nur en rubriko „Ni instruas" 
Gejunuloj siavice kontribuas: Tina 
Tiŝljar estis unu el 12 plej bonaj 
gejunuloj kiuj gajnis premion por 
siaj imagoj pri Europa Unio, okaze 
de la malfermo de Oficejo de EU en 
Zagrebo. 


Internacia kunlaboro per 
Esperanto estas grava parto de nia 
laboro: Niaj kolegoj en la barata 
mondo helpis organizi lanĉon de 
la bengala traduko de Mirindaj 
aventuroj de Hlapiĉ. Nia barata 
kunlaborantino Mina Dan raportas 
pri la februara evento en Nehrua 
muzeo en Kolkato en kiu ne mankis 
ambasadoro de Kroatio en Hinda 
Unio Dino Debeljuh. Lige al tiu 
tago Urba biblioteko en Velika 
Gorica gastigis la bengalan Hlapic 
kaj la infana publiko ne nur aŭdis 
la informojn pri la bengala de Ivan 
Andrijaniĉ, profesoro ĉe hindologio 
en Filozofia fakultato kaj aŭskultis 
la fragmenton el la bengala traduko 
sed ankaŭ gustumis la bengalan 
"alukablion" preparita de Sulehka 
Pollak. 

Belan surprizon faris por ni 
niaj kunlaborantoj en Vjetnamio: la 
entreprenema vjetnama teamo kreis 
vjetnaman tradukon de Mirindaj 
aventuroj de metilemanto Hlapiĉ kaj 
nun serĉas eldoniston. Kiuj ili estas 
- bv. legi en la koncerna artikolo. 

Niaj kolegoj en Israelo 


sukcesis eldoni poŝtmarkon honore 
al Zamenhof, kiun ni kun plezuro 
prezentas al vi. 

Sisak klopodas revivigi sian 
Esperantan komunumon. 

En aprilo ni planas kulturan 
programon en Zamenhof-Strato 
la 13-an de aprilo por omaĝi al la 
viktimoj de holokaŭsto. En majo 
Esperanto-Domo Kostrena akceptas 
lernantojn kaj instruistojn pri la 
programo Pokalo Kostrena. Verkisto 
Igor Mandiĉ akceptis renkontiĝi kun 
ni majfine. 

Poste baldaŭ eksomeros. Nia 
kalendaro dorsflanke ne proponas 
nur la aziajn eventojn Hanojon kaj 
Jokohamon. En Esperantujo ĉiam 
okazas io. 

Ne forgesu rigardi la liston 
de subtenoj por nia estonta ejo en 
Vodnikova! Ni eniris la kvinan jaron 
de repagado de nia loĝeja kredito. 
Dankon pro via solidareca helpo. 

S. Ŝtimec 




Dekstre: 

Israela 

Esperanta 

poŝtmarko 



Kroata komponistino Sanja Drakuliĉ kore dankas al 
japanaj helpantoj kaj japanaj esperantistoj kiuj helpis 
al ŝi okaze de la restado en Japanio. 

ESPERANTO EN KROATAJ AMASKOMUNIKILOJ 


Kroata Esperanto-Ligo notis specialan intereson 
de publikaj informiloj pri Esperanto en decembro 2006 kaj 
januaro kaj februaro 2007. 

Esperanta grupo de Elementa lernejo Retkovec 
sukcesis organizi 6 TV elsendojn pri internacia kuirado 
inspirita per Esperantaj spertoj en Infankongreseto en Prato. 
En kelkaj el tiuj elsendoj la infanoj havis okazon informi per 
Esperanto. Kiel ni informis en la decembra numero de Tempo, 
unu el etaj kuiristoj Ernesto Rey Hudeĉek portis ĉapelon kun 
Esperantaj vortoj "Esperantista kuirejo". La infanoj kuiris 
ankaŭ bengale por omaĝi al la bengala eldono de Hlapic. 

Unu el decembraj elsendoj de TV-programo Kiel 
fariĝi milionulo havis demandojn lige al profesio de 
Zamenhof. La publiko klopodis helpi al la konkursinto asertante 
ke Zamenhof rilatas al lingvistiko (39 % de la publiko voĉdonis 
por lingvistiko). La konkuranto por la premio respondis erare, 
malobservis la sugestoin de la publiko kai malgainis premion 
de 32.000,00 kunaoj. 

Zamenhof-Tago 2006 okazinta la 6-an de decembro 
2006 en Europa domo provokis intereson de Kroata radio , 
Tria programo, kiu dediĉis grandan elsendon aHa temo de 
Esperanto (kun D-ro Vejimir Piŝkorec pri Mavro Ŝpicer, Vida 
Jerman kaj Spomenka Ŝtimec.) La ununora elsendo okazis la 
10-an de februaro. 

La 29-an de decembro 2006 d-ro Ivo Boroveĉki 
gastis ĉe TV en Istrio en la programo de TV Nova, per longa 
programo pri sia eventoriĉa vivo en kiu Esperanto havas tre 
signifan lokon. La programo ampleksis 70 minutojn, la duono 
rilatis al Esperanto. La elsendo estis ripetita tagmeze la 31-an 
de decembro 2006. 

La infana grupo de Elementa lernejo Retkovec havis la 
okazon denove uniKe aperi enTV. Post debutado pri internacia 
kuirado talentita lernantino Tena Kuzmanoviĉ havis la okazon 
krei 7-eran TV serion pri Esperanto. Tio estis la pinto en la 
historio de informado pri Esperanto en Kroatio. En tiu serio 
la 12-jara Tena instruis Esperantan gramatikon kaj klarigis 
Esperantajn fenomenojn. La elsendojn okazis kadre de la 
programo f 'Bonan matenon, Kroatio". La unua programero 
startis la 5-an de januaro, kiu anoncis la eventon. La 8-an de 
ianuaro komenciĝis la lecionoj kaj la 15-an de januaro TV finis 
la serion premiinte unu el la multai spektantoj kiuj telefonis al 
TV. Tena instruis Esperanton en diversaj lokoj en Esperanto- 
Klubo, en sia hejmo, en teatro de aktorino Vida Jerman kaj 
en Zamenhof-Strato. ĵurnalistino Danijela Kokanoviĉ dum la 
elsendodaŭro mem fariĝis lernantino de Tena kaj kun Tena 
gvidis la kurson. La informmaterialo prezentita ĉiutage daŭris 
ĉ. 3 minutojn. La spektantoj havis dum du tagoj la okazon 
telefoni al la telefonnumero de Kroata Esperanto-Ligo por 
anonci sin por Esperanto-kurso. Tiel kreiĝis tri kursoj, unu kun 
lernantoj el elementaj lernejoj, kiun gvidas studento David 
Rey Hudeĉek. La dua kurso proponas kurson al la triaaĝaj 


sinjorinoj, (instruas Spomenka Ŝtimec.) La trian kurson por 
etaj infanoj, kiun komencis gvidi Tihomir Lovriĉ daŭrigas 
gvidi Zlata Naniĉ. 

Dum la daŭro de la elsendo la spektantoj telefonintaj 
al la TV-redakcio ricevis kelkain Esperanto-lerniloin kai' 
vortarojn. 

La informa valoro de tiu TV-serio estis ekstreme 

granda. 

Dum daŭris tiu serio en HRT alia TV stacio RTL 
eldsendis kadre de programo "Eksplozivo" la 9-an de januaro 
pri planlingvoj kaj ilia sukceso. Temis pri Esperanto, iuj aliaj 
planlingvoj kaj la klingola (la lingvo de klongoloj el filmserio 
"Stelvojoj"). Pri Esperanto parolis kaj en ĝi kantis Neven 
Pufnik. 

Esperanto reaperis en la elsendo "Kiel fariĝi 
miliunulo", kie gastis membro de Esperanto-Societo Bude 
Borjan Ante Biluŝ. Li profitis la okazon du fojojn informi pri 
Esperanto la 8-an kaj la 11-an de februaro 2007 dum li gastis 
en la kvizo. Plurcentmila spektantaro aŭdis liajn opiniojn pri 
Esperanto kaj la paco. 

Ne mankis informoj pri ni en gazetoj: Glas Slavonije 
publikigis la 10-an de januaro 2007 pri Libroekspoziio en 
Esperanto kaj pri nova adreso de esperantistoj. Podravski 
list de la 5-an de ferbuaro publikigis artikolon kun la titolo 
"Loĝantoj de Durdevac volas Esperanto-Klubon w . 

Gazeto Novi list el Rijeka publikigis la 19-an de 
februaro 2007 pri Festivalo de mallonga filmo en Triesto - kie 
esperantistoj el Rijeka estis membroj de ĵurio kaj la 16-an de 
februaro pemiis per la unua premio la filmon "Emocioj" de 
Alberto Gossi. 

Esperanto Maskerada Kompanio Paŝdroĉ estis la 
teksto sur unu el la la karnavalaj ĉaroj en la granda Karnavalo 
de Rijeka. Damir Morankiĉ kaj lia 50-membra teamo vestis sin 
fabele kiel "Katoj en botoj" kaj abunde informis pri Esperanto 
por 150.000 spektantoj observantaj la karnavalanojn. La foto 
de Esperanto-katoj aperis en Novi list la 19-an de februaro. 

Ne malpli gravas pri informadoke katalogode Monda 
ekspozicio de etaj ceramikoj en Zagreb mendis Esperanto- 
traaukon de enkonduko, verkita de Tonko Maroeviĉ. 

La lastan horon de februaro plenigis Vida Jerman. Ŝi 
gastis la 28-an de februaro de la 23-a ĝis la 24-a horo en Kanzona 
programo de Kroata Radio, Dua programo parolinte pri 
Esperanto kaj kantinte sep kanzonojn... 

Tagĵurnalo de la korea urbo v Pusan publikigis 
ampleksan intervjuon kun Spomenka Ŝtimec pri verkado 
en Esperanto la 24-an de februaro 2007. La intervjuon kun 
fotoj prizorgis korea tradukisto Jang Jeong-Ryeol kiu adaptis 
lernolibron pri Esperanto laŭ la Zagreba Metodo al la korea. 

La publiko daŭre ripetas: kial vi ne informas pli pri 
Esperanto? 

S. Ŝtimec 



Maldekstre: ĵumalistino 
Danijela Kokanoviĉ kun 
Tena Kuzmanoviĉ kaj 
Vida Jerman dum TV- 
filmado. 


Dekstre: Lemantoj de 
Esperanto kun kursgvi- 
danto David Rey Hudeĉek. 

CENTJARA JUBILEO DE FONDIĜO 
DE UNUA ESPERANTO-SOCIETO 
EN KROATIO 


Antaŭ cent jaroj la 28an de Septembro 1907 jestis en 
Rijeka fondita la unua Esperanta organizo. Tio estis komenco 
de organizita Esperanto-movado en Kroatio. "Novi list", kroata 
ĵurnalo aperinta en Rijeka, la 3an de oktobro 1907 pri fondiĝo 
de Esperanta asocio skribis jenon: 

"Konstituiĝo de la esperantista grupo: Esperantista 
asembleo okazinta pasintan sabaton (28-09-1907 rimarko en 
2007) estis multnombre vizitita. Barono L. Orczi, malfermis 
la asambleon per unu esperantisma parolado, kio montris 
bonegan impreson. Fondiĝis "Adriatika Ligo Esperantista" kies 
tasko devas esti, disvastigadi la internacian lingvon Esperanto 
en landoj apud Adriatika Maro. La unua sukceso estis ke estas 
samtempe fondita sekcio "Fiumana Esperantista Grupo", kaj 
kies tasko estas agadi en Rijeka kaj la ĉirkaŭaĵo. En estraron 
por "Adriatika Ligo Esperantista" estis elektitaj: Barono L. 
Orczi, kiel prezidanto; inĝeniero E. Mihiĉ, kiel sekretario; 
Rikard Rack, kasisto, dum estraro de "Fiumana Esperantista 
Grupo" konsistis de s-roj E. Springhet kiel komisiito, B. Giliĉ 
kiel sekretario A Schnetz kiel kasisto kaj S. Schlemer kiel 
bibliotekisto. Monata kotizo estas 80 fil. Kaj dum aliĝo oni 
pagas 2 K. Kiu deziras aliĝi kiel membro povas sendi simplan 
poŝtkarton al sinjoro Rudolf Giliĉ, Via della Riva 2, aŭ kontakti 
membrojn de la estraro kiuj portas internacian esperantistan 
insignon (verdan kvinpintan stelon)." 

En arkivoj troviĝas fotokopioj de dokumentoj de 
polico kaj urbestro per kiuj oni ricevis rajton registriĝi. Ankaŭ 
estas konataj nomoj kaj adresoj de ĉiuj 37 tiamaj membroj 
de la organizo. Pri dokumentoi trovitaj ni devas danki al nia 
forpasinta membro Radoslav Ŝkalamera kiu faris grandegan 
laboron pri esplorado de nia historio kaj sukcesis trovi tiujn 
dokumentojn. 


Esperanto-Societo en Rijeka kaj kroataj esperantistoj 
tiun ĉi jaron celebros per diversaj aktivecoj la 100-jaran 
jubileon de la komenco de nia organizita movado. 

Triesta Esperanto-Asocio celebris cenjariĝon 
pasintjare. Tiuokaze, por celebri ambaŭ jubileojn Triesta 
Esperanto-Asocio kaj Esperanto-Societo Rijeka ĝemeliĝis 
la 17an de decembro 2006 kiam estis subskribita "Ĉarto de 
ĝemeliĝo". Per la ĝemeliĝo la triesta asocio finis kaj la societo 
el Rijeka komencis la celebradon de la jubileo. 

La ĉefa "Akademio" okazos la 17an de novembro ĉi- 
jare en Hrvatski kulturni dom en Rijeka. La solena programo 
en Rijeka estos samtempe ĉefa jara renkontiĝo de kroataj 
esperantistoj. Dum la akademio oni prezentos muzikan 
programon kaj la elstaraj kroatai kaj eksterlandaj artistoj estas 
jam invititaj partopreni en la solenaĵo. 

Dum monato novembro estos organizota ankaŭ 
ekspozicio de Esperantaj libroj en la urba biblioteko de Rijeka. 
Samtempe okazos prelegoj pri Esperantaj kulturo, literaturo 
kaj lingvo. 

La urbo Rijeka ektraktis peton de esperantistoj 
el Rijeka nomi unu straton en Rijeka "Ulica esperanta" 
(Esperanto-strato). Se la decido de la urbo Rijeka estos pozitiva 
oni celebros la jubileon per tiu ĉi okazaĵo. Niaj legantoj estos 
informitaj pri aliaj programeroj de la solenaĵo. 

Malgraŭ grandaj taslkoj ĉi-jare por esperantistoj 
en Rijeka, "Konkurso pri scio de Esperanto por lernantoj el 
elementai kaj mezaj lernejoj" okazos de la 25a ĝis la 27a de 
majo, kaj la preparlaboroj normale progresas. 

V.M. 



Vodnikova (marto 2007) 


223. Sava Matetiĉ-Luĉiĉ 

224. Aleksije Heriĉ 

225. Jadranka Farszky 

226. Filip Farszky 

227. Kaja Farszky 

228. Ida Farszky 

229. Zlatko Farszky 

230. Josip Vranĉiĉ 

231. Ute Karlavaris Bremer 

232. Josipa Katunar 

233. Kikushima Kazuko - Krizantemo 

234. Vesna Staniĉiĉ-Burchards 

235. Damir Mikuliĉiĉ 
anstataŭ floroj sur la tombo 
de Jadranka Radunkoviĉ 

236. KEL anstataŭ floroj sur la tombo 
de Tajana Ĉiriĉ 

237. Vinko Milinkoviĉ 


25,00 eŭrojn 
3,00 eŭrojn 
6,80 eŭrojn 
6,80 eŭrojn 
6,80 eŭrojn 
6,80 eŭrojn 
6,80 eŭrojn 
13,61 eŭrojn 
2,71 eŭrojn 
9,50 eŭrojn 
303,98 eŭrojn 
47,49 eŭrojn 


124,83 eŭrojn 
10,00 eŭrojn 

13,63 eŭrojn 


De januaro kolektite 


587,75 eŭrojn 


Entute 13.842,46 eŭrojn 


HLAPIĈ EN VJETNAMIO 

S-roNguyenXuanThu estis unu el la partoprenintoj 
de Universala Kongreso de Esperanto en Florenco veninta 
el Vjetnamio. Inter multaj diversaj kulturaj interŝanĝoj 
okazintaj dum UK okazis ankaŭ transdono de kroataj 
Esperantaj libroj al la vjetnamaj manoj. 

Nguyen XuanThu forportis Mirindajn aventurojn de 
metilemanto Hlapiĉ de Ivana Brliĉ-Mazuraniĉ al Vjetnamio. 
En Hanojo, gastiganto de la Interncia Junulara Kongreso en 
2007 okazas diversaj aktivecoj lige al Esperanto. Unu el ili 
rilatis al Hlapiĉ. Dank’ al la fervora agado de Nguyen Xuan 
Thu la kroata libro fariĝis programero de vjetnama Semajno 
de Internacia Amikeco, kutime festata de esperantistoj 
februarfine. Por la Semajno estis prezentita la vjetnama 
Hlapiĉ. En la laboro pri vjetnamigo el Esperanta libro 
partoprenis la tuta kvinmembra teamo: la enkondukajn 
ĉapitrojn vjetnamigis veterano konata sub sia pseŭdonimo 
Verda Petalo kaj kuntradukis Luong Ngoc Bao. Lingve 
korektis Nguyen Xuan Thu. Komputile la tradukon aranĝis 
The Minh kaj redaktis Le Cao Truong. La ĉeestintoj de la 
festo okaze de semajno de Internacia Amikeco povis vidi la 
manuskripton. Nun estas serĉata vjetnama eldonisto. 

Dankon al vietnamaj geamikoj pro ilia unika 
kontribuo al Semajno de Internacia Amikeco. 


S. Ŝtimec 

Solidoreto Japanio, ia <i-jara Konĝrc$a 
aŭtuno 2006 kongre&lamla Komuniko 2 


LETERO AL IAMAJ SEK-anoj 

Karaj geamikoj, esperantistoj kaj iamaj SEK-anoj! 

Ĉu vi scias ke nia Studenta Esperanto-Klubo 
(SEK) en la jaro 2007 festos siajn 50 jarojn? Jam kvindek 
jaroj vivas la klubo kies parto estis ankaŭ multaj el vi. Di- 
versspeca estis la kluba vivo (kaj ankoraŭ estas): kursoj, 
prelegoj, festoj, ekskursoj, eksterlandaj gastoj, internaciaj 
renkontiĝoj... 

Ni planas kelkajn rilatajn aktivecojn. Ĉefa el ili 
estos solena vespero kun prezento de libreto pri 50 jaroj 
de SEK, en decembro de tiu ĉi jaro. 

Por plenumi tion, ni bezonos pli da financaj 
rimedoj ol kutime disponeblas en SEK. Pro tio ni petas 
vin subteni la klubon almenaŭ per membro-kotizo. La 
kotizo estas 50 kn, sed vi mem eiektu la sumon kiun vi 
volas donaci. 

Por esti informita pri la aktivecoj, vizitu nian 
ret-paĝon, aŭ kontaktu nin persone (ĉiuvendrede ves- 
pere en la klubejo), telefone (091-588-3832 ) aŭ retpoŝte 
(info@sek.hr). 

Antaŭdankon por via ebla helpo! 

Prezidanto de SEK - Dag Treer 


Internacia novjara festivalaro: 
Kiel festi la novan jaron lcune? 

STUDENTA ESPERANTO-KLUBO 
PREPARAS SIAN 
50-AN JUBILEON 


Mea Bombardelli transprenis la taskon kolekti kaj 
kunordigi la informojn pri la 50-a jara laboro de SEK. Necesas 
profundaj esploroj de Ja arkivo por eltrovi informojn. Zlatko 
Tiŝljar kai Spomenka Ŝtimec preparis la tekston pri la agado 
en la sesdekaj kai sepdekaj jaroj. Pri la fondo de la klubo kaj 
enkonduka jardeko estis petita artikolo de la unua prezidanto 
Vjekoslav Morankiĉ. 

Bedaŭrinde Urba oficejo por klerigo, kulturo kaj sporto 
rifuzis la peton de SEK financi la eldonon de la memorlibro 
pri SEK en 2007. Same ĝi rifuzis financi iun ajn programeron 
de SEK en 2007. Tial la prezidanto de SEK Dag Treer kaj Tina 
Tiŝljar vizitis Urban oficejon pri klerigo, kulturo kaj sporto. Ili 
estis akceptitaj de vicestrino Bozica Ŝimleŝa la 13-an de marto 
2007 kaj ricevis konsilon reverki la peton kun pli da detaloj. 
Nun SEK atendas la decidon pri la subteno. 



ESPERANTO-GRUPO 
ĈE KARNAVALO EN RIJEKA 


Suprajfotoj: 

1) Sur la titolpaĝo de Esperanto-Revuo: SEK-anoj helpas 
kunteksti la bunton de la kovrilpaĝo. 

2) Prezidanto de SEK Dag Treer alportas lumon al la 50-a 
jubileo. 

Malsuprafoto: 

Tina Tiŝljar gvidas kurson en SEK. 



La karnavalo en Rijeka estas unu el la plej 
konataj en Kroatio kaj Eŭropo. Ĝi okazas kutime 
ĉiujare meze de monato februaro. Ĉi-jare en maskerada 
parado de maskiĝintaj grupoj partoprenis pli ol 9.000 
partoprenantoj. La parado de maskoj daŭris pli ol 6 
horojn. Samkiel ĉiujare dum karnavalo la paradon spektis 
ĉirkaŭ 150.000 spektantoj. Esperanto-Societo Rijeka havis 
sian grupon nomita "Kato en botoj" kiu nombris ĉirkaŭ 
50 maskojn kaj havis alegorian veturilon. La nomo de la 
rupo "Esperanto-Maskerada Kompanio Pazdroĉ" estis 
lare videbla sub la veturilo kaj la grupo per Esperanta 
anoco estis menciita je ĉiu kontrol-punkto por publiko kaj 
same oni menciis kaj komentis Esperantan grupon dum 
televida elsendo. Esperanto societo Rijeka partoprenos 
la karnevalan paradon ankaŭ sekvotjare. Al Karnavalo 
de Rijeka estas ankaŭ akceptataj grupoj el aliaj urboj kaj 
ankaŭ el eksterlando. Ĉiuj interesuloj por partepreni la 
paradon sekvontjare kontaktu Esperanto-Societon Rijeka 
(esperanto.rijeka@ri.htnet.hr) kaj oni ricevos informojn 
kiun kontakti por detalaj informoj kaj aliĝkondiĉoj. 

V.M. 

Pazdroĉ estas loka dialekta nomo por tohuvabohuo. 

RENKONTIGO DE 
ESPERANTLINGVAJ 
VERKISTOJ 

Renkontiĝo de Esperantlingvaj 
Verkistoj okazos ankaŭ en 2007 de 
la 20 ĝis la 22-a de julio en la bieno 
de Spomenka Ŝtimec en Hraŝĉina- 
Trgoviŝĉe. La ĉefa gasto estos Tomasz 
Chmielik el Pollando kiu por la aranĝo 
preparas Esperantan eldonon de 
„Mediterana breviero" de Predrag 
Matvejeviĉ. Kroataj esperantistoj estas 
bonvenaj al la sabata renkontiĝo kun 
la tradukisto kaj eldonisto Tomasz 
Chmielik la 21-an de julio 2007. La aliaj 
gastantaj ne ankoraŭ konfirmis sian 
alvenon. Verkistino Anna Lowenstein ne 
povas gasti pro la samtempa partopreno 
en Hanojo. 

ESPERANTA 
AŬTO-AKCIDENTO 
ĈE JASKA 

Survoje al Miro Jelkovac, 
prezidanto de Esperanto-Societo 
“Viktor Mihoviliĉ” el Karlovac okazis 
aŭtoakcidento la 25-an de februaro 2007 
en kiu vundiĝis kunvojaĝantoj Zlatko 
Tiŝljar-Pajo kaj Ana Galekoviĉ. Pajo 
kuŝas dum semajnoj kun elartikigita 
koksosto en hospitalo en Zagreb kaj Ana 
estas flegata hejme post kelktaga restado 
en la hospitalo. Pro vundita spino ŝi 
ricevis metalan veŝton. La ŝoforino Ruza 
Tiŝljar ne estis vundita. Al ĉiuj ni deziras 
rapidan resaniĝon. 



ESPERANTO 
EN SISAK 

Sreĉko Raduloviĉ (sur la supra 
foto) organizis Iniciatan Komitaton por 
refondiĝo de Esperanto-Societo en Sisak. 
Helpas al li kanzonisto de Sisak Govanni 
Furlan. Spomenka Ŝtimec prelegis pri 
Esperanto en Gimnazio Sisak la 22-an 
de marto 2007. La unuaj gimnazianoj 
anonciĝis por la komencanta kurso. 


Mali ijeĉnik vaznih rijeĉi 
za kultiviranje srca i duha 


HRVATSKl 

mir 

tolcrancija 

dostojanstvo 

stoboda 

odgovornost 

istinitost 

ustrajnost 

humanost 


I Sva Ijudska bica 
I radaju s* jednaka 
u dosiojanstvu 
i pravimtu.. 

ĈM Opcc «lckluraajc u pra\mui ĉuvjcka 


) 


ESPERANTO 

paco 

tolcrmo 

digno 

libcro 

respondeco 

vereco 

obstino 

humancco 


Ivm» Banjavĉjca 7,47000 KiHuvic. tnulii 
Ttl: +38S 47 600 634, +385 47 600 635 
TH/Eu: +38547 616365 
E-inail: dir kal<r ka.t-caa.lir * Wek: wv-w.ljuivkapnira.hr 

ESPERANTO EN 
KARLOVAC 

Eta vortaro de gravaj vortoj por 
kultivado de la koro kaj la spirito. Paco, 
toleremo, digno, libero, respondeco, 
vereco, obstino kaj humaneco estas la 
Esperantaj vortoj kiuj ornamas la etan 
poŝkalenaaron el Karlovac. Apud la 
koncernaj kroataj vortoj paralele estis 
presitaj la Esperantaj tradukoj de la 
esprimoj. Eldonisto estas Komitato por 
homaj rajtoj el Karlovac. 

NUNTEMPA 
LINGVISTIKO - 
SUVREMENA 
LINGVISTIKA 

Prestiĝa kroata lingvistika re- 
vuo Nuntempa lingvistiko/ Suvre- 
mena lingistma en sia dua volumo de 
la jaro 2006 (vidu la dekstran bildon), 
aperanta de 1962, donis atenton al Es- 
peranto dank al serioza artikolo de D- 
ro Velimir Piŝkorec kiu recenzis verkon 
de Detlev Blanke. Pri la aŭtoro Detlev 
Blanke kaj pri lia monografio “Inter- 
linguistische Beitrage. Zum Wesen 
und zur Funktion intemationaler 
Plansprachen“ eldonita de Sabine 
Fiedler en Frankfurt am Main ĉe Peter 
Lang en 2006, recenzis Piŝkorec doninte 
signifan spacon al la temoj “Kio estas in- 
terlingvistiko?”, “La latina kiel inspiro”, 
“Kiel rariĝas planlingvo?” “Interlingvis- 
tiko kiel Cindrulino”. La artikolo prezen- 
tas informojn pri pluraj historie gravaj 
interlingvistoj el la ĝermanaj lingvore- 

S “Pri vortoj kaj vortaroj” kai “Pri 
oj” estas pliaj dfu ĉapitroj enla ar- 
tikolo kiu sur 10 paĝoj kroatlingve trak- 
tas la gravan laboron ae Detlev Blanke. 


KOSTRENA INVITAS 
AL “POKALO 
KOSTRENA“ 

La 25-27-a de majo estas la 
tagoj de Pokalo Kostrena kiam en 
Kostrena siajn sciojn pri Esperanto 
komparas lernantoj el elementaj 
lernejoj kaj ricevas Pokalon Kostrena kiel 
premion. Jen lernantoj (sur malsupra 
foto) el Zagrebo prepariĝas por la gaja 
marborda evento. 



Sed ankaŭ instruistoj 
prepariĝas (vidu malsupran foton). 
La 10-an de marto kunsidis kroataj 
instruistoj de Esperanto en Zagrebo kaj 
traktis la statuton de la nova faka asocio 
pri Esperanto en Kroatio, la kroata ILEI- 
sekcio. La asocio planas en proksima 
tempo akiri juran personecon. 



ISSM (KM-«2H 
Z>|r«»2MI 


suvremena 
lingvis ika 



Lmjviautki krug KrvBUkupi filnloULOga druktva 
Zovod m tingrjiUku rUotnCnkfig» fukultot» u Zoĝrubu 


tomflllM «OflvUfikl. 32. wwt 1 fbro| 82) rtt Zagrtk 2006 

Hrvatiko (llalolko drulsva « Z«kprb 

BENGALA TRADUKO 
DE HLAPIĈ LANĈITA 
EN KOLKATO 

Ni festis la lanĉon de la bengala 
Hlapic vespere de la 23a de februaro 
2007 en la aŭditorio de la Nehru muzeo 
en Kolkato. La redaktoro s-ro Dattagupto 
kun liaj aliaj kolegoj el la eldonejo de la 
bengala Hlapic, la instituto de Samatat, 
ni kaj pli ol 100 homoj ĉeestis tie. 

Unue, geknaboj kantis du 
kantojn de R. Tagore. Post la bonvena 
parolado de la prezidanto de Samatat 
s-ro Subhrasnsu Ghosh prelegis s-ro 
Jyotibhusan Chaki. 

Poste s-ro Dasgupta prelegis 
pri la verkistino Ivana Brliĉ-Mazuraniĉ 
kaj la lingvo Esperanto. Mi parolis pri la 
tradukisto s-ro Dasgupta. 

Poste li legis parton el la 
Esperanta Hlapic kai mi legis la saman 
parton el la bengala Hlapic . Poste la 
kroata ambasadoro s-ro Dino Debeljuh 
salutis la ĉeestintojn kaj komencis 
sian prelegon kun la bengala vorto 
"bondhugon", kiu signifas "amikoj". Li 
diris, ke li estis tre fehĉa pri la okazo kaj 
la nova rilato inter du lingvoj. Li ankau 
memoris pri la aŭtorino kaj menciis, ke 
ŝi kutime verkis por sia inranoi. Do ŝiaj 
noveloj venis el la profunda horo, do 
legantoj tre ŝatas ilin ĉiam. 

Inter la paroladoj s-ro Dasgupta 
mallonge raportis en la angla linvo pri 
la programeroj. 

La programo de la lanĉo de 
la bengala Hlapiĉ finiĝis kun teo kaj 
manĝeto. 

Mina Dan 
Fotis Arun Gupta (fotoj 1 -3) 


Sur lafotoj: 1), 2) Kroata ambasadoro 
Dino Debeljuh tenas en la mano la 
bengalan eldonon 3) S-ro Dasgupta 
prelegas pri Ivana Brliĉ-Mazuraniĉ. 
4) Alukablio enVelika Gorica gustas 
brile. 5) Prezento de la bengala Hlapiĉ 
en Velika Grica: Katja Markotiĉ, 
(direktorino de la biblioteko), Dan 
Dakoviĉ kiu legis Esperante, Ivan 
Andrijaniĉ kiu parolis pri la bengala kaj 
Shuleka Pollak kiu legis bengale. 


La bengala traduko de 
Hlapiĉ estis parto de la ĉi-jara 
Monda Tago de la Gepatra 
Lingvo kiun ni en Zagrebo 
festis per muzika programo 
de Setsuko Shimizu en 
Esperanto-Societo "Bude 
Borjan" la 21-an de februaro 
2007. La 22-an de februaro 
2007 en Gradska knjiznica 
Velika Gorica Kroata 
Esperanto-Ligo prezentis 
la bengalan Hlapiĉ Pri la 
bengala lingvo parolis Ivan 
Andrijaniĉ, voĉlegis en la 
bengala Sulekha Polak kaj 
en Esperanto Dan Dakoviĉ. 
Sulekha kuiris por ni 
bengalan manĝon "alikablio" 
kiu gustis brile! 


5.5. 

LA OSIJEKA KVINOPO EL 1889 - 
LA UNUAJ ESPERANTISTOJ EN KROATIO 


Esperanto-societo “Liberiga Stelo” Osijek nun 
(marto 2007) agas por nomi unu straton en Osijek “Esperanta 
strato” Kompreneble, oni utiligos maksimume la fakton, ke 5 
osijekanoj antaŭ 120 jaroj estis pioniroj de la esperanta movado 
en Kroatio! Kaj la nun proponata strato estas tute proksime al 
iliaj loĝlokoj. Sed pri kiai pioniroj temas? Sekvas la klarigo. 

Zamenhof publikigis Esperanton en 1887 kaj en ĉiu 
ekzemplero de Unua Libro de Esperanto estis 8 kartetoj kun 
jena teksto: “ Mi subskribinto, promesas ellerni la proponitan 
de D-ro Esperanto lingvon internacian, se estos montrita, ke 
dek milionoj personoj donis publike tian saman promeson”. 

Ĉu li kredis je tiuj milionoj, ĉu tio estis reklama truko 
- ne gravas. Gravas, Ke al tio multaj homoj reagis resendinte 
sian nomon kaj adreson. Dank’ al tio li kompilis adresarojn 
de personoj kiuj lernis Esperanton. La karteto pruvas, ke iu 
persono almenaŭ iom konatiĝis kun la lingvo, eĉ se tiu ne 
vere ellernis ĝin. Ni povas tiuin personom nomi “la unuai' 
esperantistoj”. 


Dekstre: Represo de 
nomoj kaj adresoj de 
la osijeka kvinopo el la 
Zamenhofa adresaro. 


Maldekstre: 

Titolpaĝo de la unua 
adresaro , en kiu estis 
menciita la osijeka 
kvinopo. 


La unua adresaro, aperinta en 1889, estas aparte 
interesa por esperantistoj en nia lando. Inter 1.000 personoj 
troviĝas 5 nomoj el Kroatio (tiam parto de Aŭstro-Hungario). 
Ĉiui 5 personoi estis junulinoj el la urbo Osijek. Ni konsideru 
la fakton, ke la organizita movado en Kroatio komenciĝis 
nur 20 jarojn poste, en 1907 (la klubo en Rijeka) aŭ en 1908 
(la nacia organizo en Zagreb)! Ene de tiuj 20 jaroj aperis nur 
unu artileria oficiro (Egon Moŝe) ĉ. 1897, kaj ankaŭ li estis el 
Osijek! 

La osijekan kvinopon malkovris ŝajne neniu 
kroata esperantisto tiutempe. Eĉ la pola esperantisto Adam 
Zakrzewski en 1913 en la libro “Historio de Esperanto 1887- 
1912” skribis, ke en Kroatio estis 5 esperantistoj, sed lian 
informon neniu priatentis. Nur en 1978 serbia esperantisto 
Boriŝa Miliĉeviĉ publike prezentis tiun fakton. La fakto estis 
tiom pli grava, ke tio estis unuai esperantistoi eĉ en tiama 
Jugoslavio! 

Post tio la osijeka profesoro Antun Ŝimuniĉ esploris la 
aferon detale, kun valora helpo de pluraj osijekaj esperantistoj, 
inter kiuj oni nepre devas mencii s-ron Aleksandar (Saŝa) 
Kocian. Ŝimuniĉ publikigis en 1983 la libron “Obstine antaŭen 
- materialoj por nistorio de la esperanta movado en Osijek” 


ADRESARO 

0S LA PERSONOJ 

&JOĴ ELLERNIS LA LINGVON 

„£6?£ftA1BTQ'\ 


Serio I, 

0* Alt | JiMTOj. 


Cdkoki mi, isrmn mi u 3cneupro 9 . 


CepiJi 

(* Xt I X» 1000). 


VARS0VI0. 

L. ZiiiUfmlioi: «tr. l*i-x^|n»t N-<» tk. 


1880 . 


(kroatlingve). La komencajn paĝojn li dediĉis al la kvinopo. 
Sed lia esplorado iris plu, kaj en 1984 li publikigis novan 
verkon “Novaj perspektivoj”, kie li prezentis multajn novajn 
faktojn pri la kvinopo. 

Bedaŭrinde, krom kelkaj esperantistoj el Osijek, 
malmultaj homoj interesiĝis pri tio, kaj sekve post 15 jaroj eĉ 
gvidantaj esperantistoj en Kroatio ne sciis pri tiu historio. La 
hbro “Obstine antaŭen” kuŝadis en osijeka kluba ŝranko, kaj 
la libro “Novaj perspektivoj” ŝajnas esti iom fantoma, ĉar ne 
estas konate, kiu ĝin havas hodiaŭ, krom la s-ro Pleadin el 
Durdevac. 

Kontraŭ tia ĝenerala “dormado” mi batalas per mia 
lastatempa esploro pri la kvinopo. Post tiu ĉi artikolo en 
“Tempo” espereble sekvos pluraj novaj faktoj en Interreto kaj 
en memstara broŝuro. 

Hergovic , Naudiju. Esseg (Osiek duljnji-grad), Cvietkova ulica, 
N. 50. R. 

Jlerŝenjinger, A. Losicy, gub. Siedlec. R. 

Jlerzmami , Ch. itossieilV, gUŬ. KuVno. R. 

llŭdcnbrand y Johann. Viino, Kancelaria Gcnerai- Gubematora. R. 

Uinchliff t James A. Liverpool, Intcmational Pateut Office. An. 

Hirszotcski , XVIadijtUw. Przetlecz, tra la staeio Klodawa. R. 

iiohejsei , P. U, Taganrog, Azovsko-Donskl Komerĉ. bank. R. 

Honigbtrg y A ) y er | J 0 Ve tZ, gltb Podolsli. R. 

Homgberg , \V. ) ’ ° 

llradil , Amar. I 

Hra<lŭ t Emnvj. > Esseg Unterstiuit, Florianigasse 35. A. II. 

Ĵlroilŭ , Gusti. | 


JPŭlepieh , Maria Magd. Esseg, Unterstadt, Kirchengasse 21- A. H. 


342. 

351. 

352. 

353. 
689. 


Jen la kvinopo, kun iliaj numeroj: 


Natalija HERGOVIĈ 
Anna HRADIL 
Emmy HRADIL 
Gusti HRADIL 
Marija Magd. PILLEPICH 


(Cvietkova ulica 50) 
(Floriangasse 35) 

(la sama adreso) 

(la samaadreso) 
(Kirchengasse 21) 


La germana “Floriangasse” egalas al la kroata 
“Cvjetkova ulica”, t.e. “Florian-strato”, kaj “Kirchengasse” al la 
kroata “Crkvena ulica”, t.e. “Preĝeja strato”. La samaj stratoj, 
kun la samaj nomoj, ekzistas eĉ hodiaŭ en la Malsupra Urbo 
(Donji grad), parto de Osijek. 

La numeroj uzataj en zamenhofaj adresaroj indikas, 
laŭ Boris Kolker, nur ilian alfabetan lokon en koncerna 
adresaro. En la unua adresaro la numeroj eĉ mankas. 
Zamenhof tion elpensis nur poste, por faciligi kontaktojn 
inter esperantistoj. Do, kelkaj anoj de la unua adresaro mem 
kalkulis sian numeron, kaj la samon faris postaj esplorantoj. 

Ŝimuniĉ skribis, ke la landonomo (mallongigita) ĉe 
tiuj 5 personoj estis erare skribita “Rusio”, anstatau Aŭstro- 
Hungario aŭ Kroatio, kaj pro tio laŭdire neniu rimarkis la 
nomojn. Sed mi kontrolis la liston, kaj vidis, ke nur ĉe unu 
junulino tio okazis. La aliaj kvar estas enskribitaj regule. 
Do ni ne plu disvastigu la miton. Prefere KEL finfine akiru 
fotokopion el la viena Esperanto-muzeo de la tuta adresaro, 
kaj iu tralegu ĝin pli atente! Eble eĉ aperos ia nova surprizo! 

Tiom pri la adresaro. Kio pri la resenditaj kartetoj? 
Herbert Maier el la muzeo skribis al mi, ke en Vieno ili tion 
ne havas, kaj ke li estas preskaŭ tute certa, ke la plenigitaj 
zamenhofaj kartetoj ne plu ekzistas. 

Nun sekvas la historio pri la kvinopo, kiun mi legis 
en la sekvaj fontoj: la du menciitaj verkoj de Simuniĉ, la teksto 

en “Osjeĉki zbornik 27” de Lierka Perĉi pri la osijeka familio 
Munk (eldonis la Muzeo de Slavonio en Osijek), oficialaj libroj 
pri naskiĝoj, geedziĝoj kaj mortoj en Osijek el la 19a jarcento, 
datumoj en osijekaj tombejoj kaj diversaj fontoj en Interreto. 

Jen la historio, en formo de rakonto: 

En la jaro 1826 en Ĉehio naskiĝis Carolus Hradil. 
Tia estas lia nomo latinlingve en osijekaj dokumentoj, sed la 
vera nomo devus esti Karel. Li estis oficisto sur vaporŝipoj, 
kaj pro sia laboro li alvenis iun tagon al Osijek. Osijek estis 
tiam vigla kozmopolita urbo, en kiu loĝis krom kroatoj 
ankaŭkonsiderinda kvanto da serboj, germanoj, hungaroj 
kaj aliaj nacioj de la aŭstria imperio. Tie li edziĝis al Maria 
Fiedler kaj restis en tiu urbo. Kun ŝi li havis 5 nlinojn: Ana 
(1865-1948), Hermina (1866-1872), Augusta (1868-1947), Maria 
(1870-?) kaj Emma (1871-?). Lia edzino mortis pro ftizo fine de 
1871, kaj la filino Hermina en 1872 pro iaspeca angino. Sed la 
bofratino Adalberta (Berta), kiu estis baptopatrino de ĉiuj 5 
filinoj, baldaŭ edziniĝis al Karel, kaj fine de 1873 naskiĝis la 
filo Carolus (poste kroate Dragutin). 

Sed la patro Karel mortis jam en 1874 pro peritonea 

inflamo. 

Ni ne povas eĉ imagi, en kia malriĉo vivis la iuna 
vidvino, post nur unu jaro da geedzeco kun 5 etaj infanoj, kiun 
verŝajne neniu plu edzinigus. Kaj ŝi mem mortis pro ftizo kiel 
la fratino, sed post 12 jaroj, en 1886. La familio ĝis tiam loĝis 
en pluraj lokoj en la osijeka Tvrda, kaj la infanoj estis bonaj 
lernantoj. Sed poste ili translokiĝis al Malsupra Urbo. Kiu 
zorgis pri la infanoj? Kaj unu jaron poste Zamenhof publikigis 
Esperanton. Post 2 jaroj aperis la Adresaro, en kiu estis Ana, 
Augusta kaj Emma, same kiel Maria Pillepich kaj Natalija 
Hergoviĉ. Ciuj 3 adresoj estas tre proksime. Laŭ hodiaŭaj 
domnumeroj la distanco estis 50 metrojn kaj 200 metrojn. Kaj 
verŝajne la junulinoj agis en konsento. 

Sed kiuj estis Marija Pilepiĉ kaj Natalija Hergoviĉ? 

Ŝimuniĉ kontaktis parencojn de Natalija, kaj trovis 
ke ŝi estis instruistino en Osijek, judino, gepatre ŝi parolis 
hungare, kaj konis la lingvojn ĉehan, kroatan kaj eble rusan. 
Ŝi eĉ tradukadis iom el le ĉeha en la vilaĝo Dezanovac apud 
Daruvar. Ŝi havis muzikan talenton kaj estis membro de la 
osijeka muzika societo “Kuhaĉ”. La parencoj ŝin memoras kiel 
virinon kun forta sento pri la iusteco kaj pri la amo al homoj. 
En 1917 ŝi organizis foriron de osijekaj membrinoj de Ruĝa 
Kruco al la rusa fronto. Ŝi ne edziniĝis, kaj vivis proksimume 
inter 1860 kaj 1930. Ŝi kun siaj fratoj propravole ŝanĝis familian 
nomon de Wolf al Hergoviĉ. 

Kaj Mariia Pillepich kaj ŝia familio? 

Jen ilia historio. En 1834 naskiĝis en Sv.Josip apud 
Rijeka Eduard Pilepiĉ. Tie oni tute normale uzis krom la 
kroata ankaŭ italan formon de propraj nomoj, kaj oficiale 
ankaŭ la germanan. Sekve li estis jen Eduard jen Eduardo, jen 
Pilepiĉ, jen Pillepich. Li fariĝis ŝipkapitano. Li ŝajnas esti klera 
homo, ĉar en 1862 la aŭstria kompanio Lloyd publikigis fakan 
tekston el 16 paĝoj de certa Pillepich Eduardo, kiu estis notita 
interrete fare de italaj fervojistoj en Bibliografia Ferroviaria 
Italiana (“Riflessioni sul completamento delle ferrovie 
nellunpero dAoistria...”). Temas pri proponoj por evoluo de 
aŭstriaj fervojlinioj. Ankoraŭ estas serĉata definitiva pruvo, ke 
temas pri la sama Eduardo. 

Li edziĝis al Terezija Frollo naskite en Venecio, kaj 
inter 1870 kaj 1874 li postenas en Budapeŝto, Turnu Severin, 
Totfalu kaj aliaj lokoj, kiuj evidente rilatas al la rivero Danubo. 
Liaj 3 filoj kaj 1 filino naskiĝas en tiuj jaroj en diversaj urboj. 
Mariia naskiĝis en 1871 en Totfalu en Hungario. Kiam la 
familio venis al Osijek, ni ne scias, sed en 1889 ifi estis tie laŭ la 
adresaro. Kocian trovis en tiama osijeka germanlingva gazeto 
“Die Drau” raporton pri muzika kaj teatra aranĝo en osijeka 
kazino en 1890, kie ludis pianon Marija Pilepiĉ kaj aktoris 
inter aliaj Emma Hradil. Ankoraŭ en 1897 ŝi enskribis en 
memorlibron de Adela Munk sian nomon “Marija Pilepiĉ”, do 
ŝi ankoraŭ vivis en Osijek, kaj ankoraŭ ne edzinigis. Kio okazis 


_________ tempo - gazeto de kel _ 

poste al ŝi, ni ne scias, sed ŝia frato Hinko vivis en Sarajevo kaj 
havis infanojn tie. 

Eduard Pilepiĉ mortis en Osijek en 1898, kaj lia tombo 
ankoraŭ (2007) ekzistas en la tombejo de Malsupra Urbo. La 
paliĝinta germanlingva teksto, kiu optimisme finiĝas per “Ĝis 
revido!” montras, ke neniu el la familio estas entombigita 
tie kun li, sed estas membroj de iu hodiaŭa familio el Rijeka. 
Mi eksciis telefone, ke tiuj rijekanoj heredis la tomblokon de 
siaj antaŭuloj, kiuj zorgis pri certa maljuna filo de Eduard, 
kiu vivis preskaŭ 100 jarojn (ĉ. 1970), kaj estas entombigita ĉe 
Opatija. Laŭdire tiu filo (kaj frato de Marija?) havas propran 
filinon en Germanio, kun kiu li ĉesigis ĉiujn rilatojn. Mi donis 
taskon al riiekaaj esperantistoj, ke ili trovu pri kiu homo 
temas. Ni viaos ĉu tio estas bona spuro por esplori la vivon de 
la familio Pilepiĉ. Sed jam nun evidente estas, ke ili ĉiuj ĉesis 
esti osijekanoj tre frue. 

Ne havante ankoraŭ sufiĉajn informojn pri la familioj 
Hergoviĉ kaj Pilepiĉ, mi pli profunde esploris la familion 
HradiL 

Pri Emma Hradil estas nur iomete da informoj 
pri la kultura aranĝo de Pilepiĉ kaj en lernejaj ekzamenaj 
dokumentoj (trovis Kocian). Kio okazis poste, oni ne scias. 

La filo Carolus Hradil (1873-?) frekventis la osijekan 
realan gimnazion, laboris en la osijeka sukerfabriko, kaj poste 
kiel arbarista konsilisto en Novska kaj Zagreb. El malklaraj 
informoj ŝajnas, ke li edziĝis dufoje. En la arbarista gazeto 
“Ŝumarski list” inter 1931 kaj 1940 aperis ĉ. 15 liaj artikoloj, 
ĉefe nekrologoj. Lia nomo estas tie kroata Dragutin Hradil. 

Sed hodiaŭ en datumbazo de telefonoj en Kroatio 
troviĝas eĉ ne unu nomo Hradil aŭ simila. Kaj en osijekaj 
tombejoj (kaj ties komputiloj) ankaŭ neniu tombo. Do malgraŭ 
la multaj idoj de Karel, lia familia nomo en Kroatio ne saviĝis. 
En Ĉehio ŝi estas ofta ĥodiaŭ. 

Augusta Hradil (1868 Osijek-1947) edziniĝis en 1893 
al Antun Dierich (germane Anton) kaj havis filon, kiun nomiĝis 
Aleksandar. Li naskiĝis en Zemun en 1903, kaj sekve ankaŭ 
Augusta ne longe restis osiiekanino. Ŝajne la filo estis profesia 
solaato. Li neniam edziĝis, haj li malaperis en la milito en 1942 
batalinte kontraŭ partizanoj. Ekzistas foto el 1911 sur kiu estas 
Ana kaj Augusta Hradil (20 jarojn post la adresaro), kun iuj 
familianoj. 

La tombo de Augusta kaj Antun Dierich ekzistas 
en la komputilo de la tombejo “Anino groblje” en Osiiek. Mi 
trovis la lokon, sed tie estis tabulo kun alia nomo (ankaŭ en 
la komputilo), el kio estas klare, ke la restaĵojn de la geedzoj 
Dierich la tombeja estraro forigis. Tio okazas se almenaŭ 30 



Foto el lalibro v “Novaj perspektivof de Antun Ŝimunic, Osijek, 
1984. [AŜN] Ŝimuniĉ diras, ke la foto estas el 1911, kaj sidas 
maldekstre Ana (Hradil) Krvariĉ, kaj dekstre Augusta (Hradil) 
Dierich, kun la familio. Ĉu maldekstre staras la 18-jara Kamilo 
Krvariĉ? Ĉu Viktor apude? Ne estas klare, de kie Ŝimuniĉ havis 
la foton. La originala foto perdiĝis. Estas preskaŭ certe, ke kun la 
familio Perĉi li ne kontaktis. 

jarojn neniu zorgas nek pagas tenado de la tombo. 

Pri la geedzoj Dierich tamen jen unu gaja informo! 
Laŭ la listo de volapukistoj el 1888 ("Volapŭk-Almanach fŭr 
1888 verfasst von Sigmund Spielmann", eldonis Eduard 
Heinrich Mayer, Leipzig, 16 Rossplatz) estis en 1888 en Aŭstro- 
Hungario 50 diplomitaj instruistoj de Volapuko, inter kiuj 
estas “Dierich Anton, Essegg” Essegg estas germana nomo de 
Osijek. Mankas fina pruvo, sed sendube la esperanta pionirino 
havis fervoran volapukan edzon! Ŝerco: ĉu pro tio ili ne havis 
infanojn dum 10 iaroj? 

Plej multe aa informoj konserviĝis pri la vivo de Ana 
Hradil kaj ŝia filo Kamilo. Ankoraŭ mi atendas informojn pri 
ili, kaj certe mi tiujn informojn iam havos. 



En la oficiala libro de naskiĝintoj de romkatolika parokejo Donji 
Grad en Osijek, ni vidas ke en 1866. naskiĝis Ana Hradil 

Ana Hradil naskiĝis la 19an de januaro 1865 en 
Osijek. En la lernojaro 1877-78 ŝi frekventis la kvaran klason 
de elementa lernejo, kaj la instruistino estis Silvija Greguriĉ. 
Inter 1878 kaj 1881 ŝi frekventis la osijekan realan gimnazion. 
Kio poste? Kiu zorgis pri ŝi kaj pri la gefratoj, krom la stifpatrino 
(kaj onklino) Berta? En 1889 ŝi vivis en Malsupra Urbo kaj 
aperis en la adresaro. En 1890 ŝi edziniĝis al Viktor Krvariĉ, 
kiu, kvankam osijekano, jam vivis kaj laboris en Sarajevo. 
Bosnio tiutempe estis freŝe okupita de Aŭstro-Hungario, kaj 
li laboris kiel ŝtata oficisto en la landa registaro de Bosnio. 
La filo Kamilo naskiĝis en 1894 en Sarajevo. En 1921 (jam en 
Jugoslavio) Viktor emeritiĝis en Sarajevo. Proksimume tiam 
Kamilo jam vivis en Osijek kun sia edzino Emilija Munk 
(geedziĝintaj la 14an de februaro 1917), en la domo en Franjina 
5 (hodiaŭ Zadarska 5). Ne estas klare, ĉu Ana kaj Viktor Krvariĉ 
vivis plu en Sarajevo, aŭ ili revenis al Osijek. Sed Ana mortis 
en Osijek en 1948, kaj Viktor (kie?) en 1927. 

En la sama osijeka domo kun Kamilo kaj Emilija 
vivis ankaŭ 2 fratinoj de Emiliia: Adela kaj Hermina. Adela- 
n ni menciis pro ŝia memorlibro kun subskribo de Marija 
Pilepiĉ. Ĉiuj 3 fratinoj estis bonegaj muzikistoj, same kiel 
Kamilo. Hermina instruis pianon al multegaj osijekanoj, 
ludis kaj komponis, sed poste en socialisma Jugoslavio oni 
intence silentis pri ŝi. Kamilo kaj la edzino kaj la bofratinoj 
ofte koncertis hejme, altkvalite, kaj ankaŭ publike. Emilija 
filmadis multajn kulturajn aranĝojn en kaj ekster Osijek. 

Pri Emilija skribas la magazino “Hrvatica - ĉasopis 
za zenu i dom” (“Kroatino - magazino por virino kaj hejmo”), 
numero 7 julio 1939, donante ŝian foton kaj laŭdante ŝiajn 
multajn artajn talentojn. Ŝi estis vicprezidanto de la nacia- 
kleriga societo “Hrvatska Zena” (Kroata Virino). Dum pluraj 
jaroj Emilija (same ŝia familio) partoprenis en operaj kaj 
operetaj prezentaĵoj de la teatro... ktp. 

Kamilo tre aktivis en la osijeka muzika societo 
“Kuhaĉ”, estis direktoro de la osijeka urba presejo kaj de la 
osijeka gazeto “Hrvatski list”, aktivis muzikante kaj organize 
en la muzika societo “Kuhaĉ” kaj en Osijeka Filharmonio. Li 
estis ankaŭ pentristo. 

En 1941 venis la Dua mondomilito, Kamilo estis 
politike aktiva kaj tre elstara en kroata naciisma movado 
(“ustaŝa”) kaj antau la komenco de la milito li pro tio estis eĉ en 
malliberejo en Zagreb. En Osijek li aktivis en la nova reĝimo 
de NDH (Sendependa Ŝtato Kroatio), kiel altranga oficisto en 
Osijek (“stozernik”). Tiu provo post 900 jaroj de revivigo de 
kroata sendependa ŝtato malsukcesis, ĉar la ŝtato fondiĝis 


helpe de nazia Germanio, kaj post ties malvenko, la aliancanoj 
ne rekonis NDH, sed Jugoslavion. Kamilo kun Emilija devis 
elmigri al Argentino, sed Hermina kaj Adela restis en Osijek, 
en Zadarska 5, kun maljuna Ana Krvariĉ (la patrino de Kamilo). 
Kamilo fariĝis redaktisto de kroata magazino “Hrvatska” en 
Buenos Aires. Li mortis en Argentino en Villa Ballester en 
1958, kaj Emilija en 1976. 



Kamilo Krvariĉ ludas violonon kun la fratinoj Munk. 


Ana Krvariĉ mortis en Osijek en 1948 (Zadarska 5) pro 
pneŭmonio, sed ŝian tombon mi ne trovis. Eble en Sarajevo?Tio 
restas por esti esplorata. Adela en 1958 suferis pro apopleksio 
kaj restis malsana tre longe. Hermina korespondadis kun 
Emilija ofte kaj ĝis ties morto (1976), kaj mem mortis en 1977 
en Osijek. La tombon de Adela kaj Hermina mi vidis. 

La domon en Zadarska 5 heredis aŭ aĉetis la familio 
Perĉi, kies membro Ljerka Perĉi el Varazdin posedas unu 
leteron de Emilija al Ana Krvariĉ, kaj 70 leterojn de Emilija al 
Hermina, kaj aliajn materialojn. Mi esperas post certa tempo 
ekscii multe pli pri la familio Munk, kaj el tio kristaliĝos valoraj 
informoj pri Ana Hradil. 

Oni povas ludi, divenante de kie venis la Unua libro 
al la kvinopo. 

La unua impreso diras, ke la komenco devas esti ĉe 
la tri fratinoj. Ili simple estas la plej multaj. Sed tio povas esti 
ankaŭ trompo: se iu najbarino varbis unu fratinon, facile estas 
varbi pliajn. Ekzemple Marija Pilepiĉ havis artan talenton, kaj 
kun sia patro vidis multajn landojn antaŭ ol veni al Osijek. 
La patro, estante kapitano, certe vojaĝis multe eĉ poste. Sed 
ni ne forgesu la informon de Ŝimuniĉ, ke Emilija Munk estis 
esperantistino. De kie tiu informo? Se ĝi estas vera, eble Ana 
estis la plej fervora el la kvinopo, sekve ankaŭ la unua? Ankaŭ 
por Natalija estas argumentoj: ŝia kono de pluraj lingvoj, sed 
ankaŭ ŝia juda deveno. Konsideru, ke Zamenhof publikigis 
la Unuan libron en nemultaj ekzempleroj kaj sen serioza 
reklamo. Ĉu ne estis por li konsilinde disvastigi la libron 
laŭeble multe per diversaj judaj societoj kaj konatoj? 

Mi daŭrigos mian esplorlaboron, kiom ajn mi povos. 

Mi prezentos la aferojn, kiaj ili estas. Male al Ŝimuniĉ, 
kiu silentis pri maloportuna politika agado de Kamilo. Eĉ 
se montriĝos poste, ke la kvinopo nur ŝercis pri Esperanto, 
aŭ ke ili poste havis malfavoran opinion, aŭ faris poste ion 
malbonan en la vivo, mi ĉion skribos, fotos, komentos kaj 
indikos la fonton. 

Bedaŭrinde, Ŝimuniĉ ne skribis pri siaj fontoj, kaj 
eventualaj materialoj ne saviĝis, aŭ perdiĝis. Estas (malgranda) 
ebleco, ke mi iom trovos poste. Jes, mi havas Interreton kaj 
retpoŝton. Sed li havis la plej valoran aferon el ĉiuj: tempon 
- pasis ja preskaŭ 25 jaroj depost lia laboro, kaj multaj homoj 
mortis aŭ perdis la memoron aŭ la paperojn. Sed ankoraŭ 
ovas vivi iu memoranta avino, aŭ ŝi konservis valorajn fotojn 
aj leterojn. Sekve: “Obstine antaŭen!” 

Davor Klobuĉar, Osijek 

REAGO 

pri la teksto SEK havos 50 jarojn en 2007 aperinta en “Tempo“, 
septembro, n-ro 3/2006, paĝo 5 

Dum aliaj nacioj mondvaste prezentas kiel eble pli intense 
la historie eventojn, tute malas inter kroatoj esperantistoj. Laŭ multaj, 
la historio de Esperant(ism)o en Kroatio komenciĝis en kaj ekzistas 
nur post la jaro 1945! Tio videblis el la enkonduka teksto pri histo- 
rio de Esperantoen Kroatio, aperinta en la Kongresa libro de la 7-a 
kongreso de kroatiaj esperantistoj (2005). Nun temas pri anonciita 
jubileo de studentoj - iam nomitaj akademiuloj. Jam pli frue ekzistis 
la sama situacio rilate la komencon de Esperanto inter kroatiaj fervo- 
jistoj! Mi demandas: “Kio sekvos?” Ĉu ni forviŝu ĉion ekde “Spelin“ de 
Juraj Bauer, trans la unuaj esperantistoj el la jaro 1891 en Osijek ĝis 
la parolado de Tomislav Maretiĉ ĉe la kunsido de Kroata akademio 
de sciencoj kaj arto en la jaro 1891 pri artefaritaj lingvoj, inter kiu 
estis speciale akcentita Esperanto? Ni menciu ankaŭ kontinuecon de 
esperantismo per dummilita kunveno de esperantistoj-partizanoj en 
Livno en la jaro 1943 far Ivo Lapenna. Jen la kerna historia vero: la 
18-an de novembro 1909 estis fondita Kroata akademia esperantista 
societo (nacilingve: Klub hrvatskih akademiĉara esperantista), kiu pli 
poste ŝanĝis la nomon al Kroata Akademia Esperantista Societo (nacil- 
ingve: Hrvatsko akademsko esperantsko druŝtvo). Jam en pasintjaraj 
numeroj de “Tempo” mi intenscis skribi pri du “ŝtupoj” nepriskribitaj: 
Zagreba Esperanto-Ligo (ZEL) kaj ĝia gazeto “Zelano” kaj Kroata Es- 
perantista Unuiĝo kaj ĝia gazeto “Kroata esperantisto”. “Zelano” aper- 
adis en 1987-1992! Eĉ ne unu alineo skribita pri Kroata esperantista 
unuiĝo, nek pri reapero de “Kroata esperantisto”. Pri ZEL kaj “Zelano” 
oni devis skribi almenaŭ, ke ĝi estis fondita la 4-an de novembro 1981. 
Eble ankaŭ, ke post la jaro 1987 ĝi realigis multajn novajn ideojn: (1) 
honordiplomon por elstaraj esperantistoj, esperanto simpatiantoj kaj 
societoj, (2) gazeton “Zelano“, (3) Etlibran serion, tn. ETLIB, (4) liter- 
aturan konkurson “Ivo Rotkviĉ” ktp. ZEL starigis tabulon sur la domo 
en la Placo de reĝo Tomislav n-ro 21, okaze la okdekjariĝo de la unua 
n-ro de “Kroata esperantisto” kaj organizis karavanon de esperantistoj 
al Bolonjo okaze de la honorigo de ZEL pro la kunlaboro kun boloniai 
esperantistoj. 

Nu, certe hundo ne bojas nur pro vilaĝo, sed... 

Radenko Miloŝevic 


Nl INSTRUAS EN KLUBOJ 
KAJ LERNEJOJ 


KLUBOJ 

Esperanto Societo Rijeka 

Kurso por 4 komencantoj kaj progresiga 
kurso por6 kursanoj. 

Instruas: Josipa Katunar 

Du komencantoj en du apartaj kursoj. 
Instruas: Vjekoslav Morankiĉ 

Esperanto-Societo u Bude Borjan“ 

Kurso por 6 komencantoj de TV-kurso. 
Instruas: Spomenka Ŝtimec 

Kurso por 6 komencantoj de TV-kurso. 
Instruas: David Rey Hudeĉek 

Kurso por du komencantoj 
Instruas: Darko Blaziĉ (2 komencantoj) 


Studenta Esperanto-Klubo Zagreb 

Kurso por 5 komencantoj 
Instruas: Tina Tiŝljar 


Esperanto-Societo Split 

Instruas: Vukaŝin Dimitrijeviĉ 


Hejmo por emerituloj Vinkovci 

Instruas: Alefeije Heriĉ 

Privata hejmo en Dubrava 

Kurso por du komencantoj 
Instruas: Zlata Naniĉ 

Preparata kurso en Esperanto-Societo „Liberiga 
Stelo“ en Osijek 

Instruos: Viŝnja Brankoviĉ 


LERNEJOJ 

Zagreb: Elementa lemejo Retkovec 

Kurso por 4 komencantoj kaj kvar progresin- 

t0 J 

Instruas: Judita Rey Hudeĉek 

Zagreb: Elementa lemejo “Mladost” 

Kurso por 5 komencantoj kaj 5 progresintoj. 
Instruas: Marija Jerkoviĉ 

Velika Gorica: Elementa lemejo de Juraj Hab- 
deliĉ 

Kurso por 10 komencantoj. 

Instruas: Mila Beĉka 

Sveti kriz Zaĉretje: Elementa lemejo 

Kurso por 3 komencantoj kaj 2 progresintoj. 
Instruas: Tihomir Lovriĉ 

Nova Gradiŝka: Gimnazio 

Instruas: Manda Bunjevac. 


OMAGE 


Tajana Ĉiric nask. Kovaĉeviĉ 

Ŝi mortis en Pataya en Tajlando la 12-an de decembro 
2006. Ŝi naskiĝis en Zagrebo la 12-an de decembro 1977 kaj lernis 
Esperanton en Studenta Esperanto-Klubo. Ŝi partoprenis en UK 
en Tel-Avivo. Tajana helpis kiel teknika redaktoro ĉe la kreo de la 
libro Kroataj poetinoj. 

Mladen Kitoniĉ 
( 1935 - 2007 ) 

Li naskiĝis en Durdevac en la 
jaro 1935, kiel unua infano de ardaj 
geesperantistoj Ivan kaj Marija Kitoniĉ. 
Samkiel poste naskiĝintaj liaj du fratinoj, 
li estis denaska esperantisto. Li finis 
maŝinteknikan mezlernejon kaj laboris 
diversloke en Kroatio kaj Germanio. Li 
mortis pro kancero en Zagrebo la 8-an 
de marto 2007 kaj estis kremaciita en 
la zagreba krematorio. Pli detale pri lia 
familio ni skribis en Tempo n-ro 3/2005, 
paĝo 6. 

KALENDARO DE KONGRESOJ 
KAJ KONFERENCOJ VIZITINDAJ EN 2007 


Kontaktadresoj de Kroata Esperanto-Ligo (KEL): Kneza 
Mislava 11,10000 ZAGREB, Tel: ++385(0) 1 4617550, Faksilo: 
++385(0)1 461 9373, esperanto@zg..t-com.hr 
www.esperanto.hr 

5a - lOa de aprilo - Lignano 
Sabbiadoro, Italio 

31a Internacia Junulara 
Festivalo. 

Temo: 

“120 jaroj de Esperanto”. 
Kontaktadreso: 
nicola.ruggiero@esperanto.it 
http://iej.esperanto.it/ijf/ . 

25a - 30a de aprilo - Triesto, Italio 

Karstaj tagoj en Triesto. 

Esplorado de subtera mondo kaj ekskursoj. 

Kontaktadreso: Triesta E-Asocio, CP 601, IT-34100 Trieste- 
Centro, noredv@tele2.it 

lla - 13a de majo- Andrejev dom na Slemenu, Slovenio 

5a Familia MKR (MontKabana Renkontiĝo). 

Kontaktadreso: vanja.radovanovic@ericsson.com 
http://www.keja.hr/mkr-familia-n.html 

12a - 19a. de majo - Parizo, Francio 

59a Kongreso de Internacia Fervojista Esperanto-Federacio 
(IFEF). 

Kontaktadreso: Kroata Fervojista Esperanto-Asocio, 

Mihanoviĉeva 12,10000 ZAGREB 

zlatko.hinst@hznet.hr 

25a -27a de majo - Kostrena kaj Rijeka 

Kroata konkurso pri scio de Esperanto por lernantoj el elementaj 
kaj mezaj lemejoj kaj Intemacia Junulara Renkontiĝo. 
Kontaktadresoj: Kroata Esperanto-Ligo , Kneza Mislava 11, 
10000 ZAGREB, Tel: 01 461 7550, Faksilo: 01 4619373, 
rete: esperanto@zg.htnet.hr kaj esperanto.rijeka@ri.htnet.hr 

26a de majo - Hraŝĉina-Trgoviŝĉe (Bieno de Spomenka 
Stimec) 

Meteorita festo: gastas kroata verkisto Igor Mandiĉ 
Kontaktadreso ĉe KEL 

20a - 22a de julio - Hraŝĉina-Trgoviŝĉe (Bieno de 
Spomenka Stimec) 

4a Renkontiĝo de Esperantlingvaj verkistoj kaj tradukistoj. 

Ĉefa prezento de la programo sabaton, la 21an de julio. 
Kontaktadreso ĉe KEL. 




* * 


28a de julio - 4a de augusto - Maribor, 
Slovenio 

7-a Kongreso de Eŭropa Esperanto-Unio. 
Kontaktadreso: Esperanto-Societo Maribor, 
Maistrova 5, SI-2000 MARIBOR, Slovenio. 

Rete: eeu.kongreso@gmail.com 


28a de julio - 3a de aŭgusto - 
Hanojo, Vjetnamio 

Intemacia Junulara kongreso 

Temo: Paco, kumaboro kaj 

disvolviĝo. 

Informoj: oficejo@tejo.org ; ijk@tejo. 
org. 




4a - lla de aŭgusto - Jokohama, 
Japanio 

92-a Universala Kongreso de Esperanto. 
Preparata karavano de kroatiaj 
esperantistoj. 

Kontaktadreso ĉe KEL 


lla - 19a de aŭgusto - Ranzan 
Japanio 

40-a Konferenco de ILEI (Internacia 
Ligo de Esperantistaj Instruistoj). 
Inrormoj: 

rete: isksanjo@ff.e-mansion.com 
aŭ ĉe KEL. 



20a - 27a de aŭgusto - Albena, Bulgario 

73a Intemacia Kongreso de blindaj esperantistoj 

Informoj ĉe: Antun Kovaĉ, telefono (hejme): 01 3822 682, 

poŝtelefono: 098 993 5712 

27a - 30 de septembro - Beli (insulo Krk), Kroatio 

18 MKR (MontKabana renkontiĝo) 

Kontakto: vanja.radovanovic@ericsson.com 
retpagxo: http://www.keja.hr/mkr-familia-n.html 



21a - 28a de julio - Pelplin, Pollando 

18a Ekumena Esperanto-Kongreso, 60a Kongreso 
de Intemacia Katolika Unuiĝo Esperantista kaj 
57a Kongreso de KELI. 

Informoj: Kozyra Eduard, PL-83-130 Pelplin, 
Strzelnica 8, rete: esperanto@powiat.malbork. 
pl. 

21a - 28a de julio - Antony (apud Parizo) 

80-a SAT-Kongreso 

Informoj: Sennacieca Asocio Tutmonda, 67 av. Gambetta, FR- 
75020 PARIS, tel.; +33(0)1 4797 8705; fakso: +....4797 7190, rete: 
vinkomarkov@yahoo.fr 


17a de novembro 2007 - Rijeka 

Jara renkontiĝo de kroataj esperantistoj okaze de celebro de 
lOOa datreveno de fondiĝo de unua asocio esperantista en 
Rijeka kaj Kroatio. 

Solena arta programo sabton la 17-an de novembro en Hrvatski 
kulturni dom (Kroata Kulturdomo) en Rijeka. 

Kontaktadresoj ĉe KEL au ĉe Esperanto-Societo Rijeka, Blaza 
Poliĉa 2, 51000 Rijeka, Telefono/faks: 051 228148 
rete: esperanto.rijeka@ri.htnet.hr . 

En la mondo en 2007 okazos pli ol 160 kongresoj, 
konferencoj kaj renkontiĝoj kie sola laborlingvo estas 
Esperanto. Plena kalendaro de Esperanto-aranĝoj en 2007 
videblas ĉe retpaĝo: http://www.eventoj.hu. 





















